Nefka ttiɛad ɣer tmanya n ṣbeḥ ɣer Wat Wasif. Nebɣa ad as-d-nekk i Temda Ugelmim s tama n usamar i wakken ad d-nuɣal s tama-nniḍen. Dinna, diɣ, i nufa imnar (guides) ara aɣ-yawin ɣer umekkan-agi. Llan 3 yifurguten akked ṭunubil tamecṭuḥt : yiwen ufurgu, yusa-d seg Wat Yanni, wayen seg Tirmitin d Tizi Uzzu, ma d aneggaru, yekka-d seg Tala Athmane. Sin yifurguten-agi ineggura, ddan-d deg-sen yiɛeggalen n tiddukla yettḥaraben ɣef ugama (AJIE) n Tizi Uzzu. Nebda tikli metwal At Toudert.